Tameddit n umenzu n tefsut, ad d-jemԑen-t duzan ideg sewwayen-t tlawin yal ass, ad ten- ssirden, ad ten-sduklen ad ten smarayen ɣer taɣawsa - nniḍen, aman-nni ad tulawin ad ten- naɣlen yer ugudi, qqaren-as: « Atan imensi -nwen ay ibaԑac », anda niḍen qqaren-as: « Atan ay ibaԑac lḥeqnwen ». Syin tulawin ad gren-t aɣrum ara ččen d imensi ad as xelṭen s tazzaret akked zzit. Azekkanni ad kren-t tulawin d yigardan tefɣen ɣer lexla ad awint lehcawec adaryis, asemum, d waṭas n yimɣan yettmaččan i xeddmen i seksu d udaryis. Adaryis d yiwen yemɣi id yettemɣayen di teẓgi deg-s ddwa, yeseḥibibir ɣef tfekka n umdan ɣef yal aṭṭan n diri. Tulawin ad seqecren-t tigerruyin n uderyis-nni ad sdukklen-t kullec ɣer teccuyet ad rekmen akken, ad qeflen-t aseksut sufella-as ,aseksut ad yelli yeččur d seksu neɣ berkukes ad iffur deg waman nni n uderyis-nni, mi yewwa ad ksen adaryis-nni ad t- ḍeggren, ad ԑamren ibawen naɣ lḥammeẓ...ad dahnen syis seksu-nni naɣ barkukes, mi ččan di seksu-nni ur ilaq ara ad swen aman alamma d tameddit, azekka-nni sbafḥ zik, win yesԑan lmal, ad yekker deg tafrara ad iruḥar iḥuc rrbi3 ara ččen , ad as niḍegar ɣer lmedewed ad - asen yini <<Becrem-t , Becrem-t ayulli , ffɣen-t Lyali>. Llant tid yesewwayen tiɣrifin, ar fɣen ɣer yiger ad ten-refdent ɣer igenni ar qqarent a llalla tafsut mi I atrkli n tsekkurt gar ibarwaqen nekk mugraɣ-kem-id s icewwaḍen kemmi mager- iyid s ijeǧǧigen. lgerdan ttawin ajeǧǧig n wuzu d win umezzir ṣṣentay-ten deg tewwura-nsen akken ad mmagren tafsut s ijeǧǧigen (ad mmagren tafsut argaz tameṭṭut) akka ittemagaren tafsut di taddart n Tiferḍud.